UMI บวกแรง 6% นิวไฮรอบ 8 เดือน ลุ้นดีมานด์วัสดุก่อสร้างพุ่ง หลังน้ำท่วม
UMI บวกแรง 6% นิวไฮรอบ 8 เดือน ลุ้นดีมานด์วัสดุก่อสร้างพุ่ง หลังน้ำท่วม จับตางบ Q3/65 เด่นต่อ หนุนปีนี้ “เทิร์นอะราวด์”
UMI บวกแรง 6% นิวไฮรอบ 8 เดือน ลุ้นดีมานด์วัสดุก่อสร้างพุ่ง หลังน้ำท่วม จับตางบ Q3/65 เด่นต่อ หนุนปีนี้ “เทิร์นอะราวด์”
26 ก.ย. 2565

ผู้สื่อข่าวรายงานว่า วันนี้(26 ก.ย.65) ราคาหุ้นบริษัท สหโมเสคอุตสาหกรรม จำกัด (มหาชน) หรือ UMI ณ เวลา 10:58 น. อยู่ที่ระดับ 1.92 บาท บวก 0.11 บาท หรือ 6.08% ราคาสูงสุด 1.97 บาท ราคาต่ำสุด 1.84 บาท ด้วยมูลค่าซื้อขาย 75.75 ล้านบาท ราคาหุ้นนิวไฮในรอบ 8 เดือน โดยเทียบตั้งแต่หุ้นยืนที่ระดับ 1.91 บาท เมื่อวันที่ 20 ม.ค.65

โดยคาดนักลงทุนเก็งกำไรผลงานไตรมาส 3/65 โตต่อหลังผลการดำเนินงานไตรมาส 2/2565 สิ้นสุดวันที่ 30 มิถุนายน 2565 พลิกมีกำไรสุทธิ 193.22 ล้านบาท จากช่วงเดียวกันของปีก่อนขาดทุนสุทธิ 6.72 ล้านบาท และหนุนให้งวด 6 เดือนแรกมีกำไร 166.97 ล้านบาท จากช่วงเดียวกันของปีก่อนขาดทุน 4.33 ล้านบาท พร้อมลุ้นผลงานปีนี้
ด้านบล.ดาโอ (ประเทศไทย) ระบุในทวิเคราะห์ มองเป็นบวกต่อหุ้นกลุ่มวัสดุก่อสร้างและสินค้าตกแต่งซ่อมแซมได้รับอานิสงส์หลังน้ำท่วม จากแนวโน้มปริมาณฝนยังคงสูงต่อเนื่องในเดือน ก.ย.65 โดยเฉพาะภาคกลางและภาคตะวันออกเฉียงเหนือ โดยมองว่าสินค้ากลุ่มตกแต่งและซ่อมแซมที่อยู่อาศัยจะได้รับประโยชน์ เนื่องจากกิจกรรมการซ่อมแซมตกแต่งที่อยู่อาศัยจะสูงขึ้นหลังจากเหตุการณ์เริ่มคลี่คลาย บวกกับเข้าสู่ฤดูกาลซ่อมแซมบ้านหลังฤดูฝน ทำให้ demand ของสินค้าที่เกี่ยวกับการตกแต่งซ่อมแซมและการ renovate บ้านถูกเร่งขึ้น
อนึ่ง UMI ประกอบธุรกิจผลิตและจำหน่าย-กระเบื้องโมเสก ยูเอ็มไอ- กระเบื้องเซรามิคปูพื้น ดูราเกรส- กระเบื้องเซรามิคบุผนัง ดูราเกรส ลีลา